29. ΠΡΟΕΔΡΙΚΟΝ ΔΙΑΤΑΓΜΑ της 4/10 Απρ. 1975 (ΦΕΚ Α΄ 64) Περί καθορισμού της διαρκείας φοιτήσεως εις τινα τμήματα των Σχολών των Κέντρων Ανωτέρας Τεχνικής Εκπαιδεύσεως (Κ.Α.Τ.Ε.). Έχοντες υπ’ όψει: 1.Τας διατάξεις α)του άρθρ. 4 παρ. 3 του Ν.Δ. 652/1970 «περί Κέντρων Ανωτέρας Τεχνικής Εκπαιδεύσεως» (Φ.Ε.Κ. 180/1970 τ.Α΄), και β)των άρθρ. 2, 3 και 5 του Ν.Δ. 216/1974 «περί συστάσεως Υπουργείου Προεδρίας Κυβερνήσεως»(Φ.Ε.Κ.367/1974 τ.Α΄). 2.Την υπ’ αριθ. 7/1975 γνωμοδότησιν του Συμβουλίου της Επικρατείας, προτάσει των Ημετέρων Προεδρίας Κυβερνήσεως και επί της Εθνικής Παιδείας και Θρησκευμάτων, Υπουργών, αποφασίζομεν: Άρθρον μόνον.-Η διάρκεια φοιτήσεως εις τα κάτωθι τμήματα των Σχολών των Κ.Α.Τ.Ε. ορίζεται ως ακολούθως: 1.Εις τα τμήματα α)Τεχνολογίας Φυτικών Προϊόντων και β)Τεχνολογίας Ζωϊκών προϊόντων των Ανωτέρων Σχολών Τεχνολογίας Τροφίμων εις 3 έτη. 2.Εις τα τμήματα α) Φυτικής παραγωγής, β) Κτηνοτροφικής παραγωγής και γ) Γεωργικών Μηχανημάτων των Ανωτέρων Σχολών Τεχνολόγων  Γεωπονίας εις 3 έτη. 3.Εις το τμήμα Εποπτών Δημοσίας Υγείας των Ανωτέρων Σχολών Παραϊατρικών Επαγγελμάτων εις 2 έτη. Εις τον Ημέτερον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 